OzLabs/hebrew-wiki-articles huggingface dataset:
אדוארדו דה פיליפו

משמאל - טוטו ואדוארדו דה פיליפו בסרט "נפולי מיליונרית" (1950)
אדוארדו דה פיליפו (באיטלקית: Eduardo De Filippo; 24 במאי 1900 – 31 באוקטובר 1984) היה שחקן, מחזאי, תסריטאי, סופר ומשורר איטלקי, הידוע במיוחד בשל מחזותיו בשפה הנפוליטנית "נאפולי מיליונרית " ו"פילומנה מרטוראנו".

==ביוגרפיה==
דה פיליפו נולד בנאפולי למחזאי אדוארדו סקרפטה ולתופרת התלבושות לתיאטרון לואיזה דה פיליפו. הוא החל בקריירת המשחק בגיל חמש, ביחד עם אחיו פפינו ואחותו טיטינה הצטרף בצעירותו ללהקתו של אדוארדו סקרפטה. כעבור מספר שנים ששיחק בנפרד מאחיו ואחותו הם שבו והתאחדו בלהקת מולינארי, בה דה פיליפו התנסה גם כמחזאי, בשנת 1939. הקים ביחד עם אחיו ואחותו להקת התיאטרון ההומוריסטי הקרויה "בני דה פיליפו"
("Compania del Teatro Umoristico "I De Filippo) ב-1932. פפינו עזב את הלהקה ב-1944 וטיטינה עזבה בשנות החמישים המוקדמות. דה פיליפו כיכב בסרטו של ויטוריו דה סיקה "הזהב של נאפולי", לצידם של טוטו וסופיה לורן ב-1954. ב-1973 הפקה של "שבת ראשון שני" פרי עטו (מ-1959), בכיכובו של לורנס אוליבייה בתפקיד הראשי, זכתה בפרס מבקרי התיאטרון של לונדון. תרגומו לנפוליטנית למחזה השייקספירי "הסערה" ראה אור ב-1982.

ב-1981, מונה דה פיליפו לסנאטור לכל החיים של הרפובליקה האיטלקית. הוא הלך לעולמו כעבור ארבע שנים בעיר רומא.

==מבחר מחזות==
*1945 - Napoli milionaria
*1946 - Filumena Marturano
*1959 Sabato, domenica, lunedì
*1948 - La grande magia

==תרגומים לעברית==
*Filumena Marturano - פילומנה - הועלה לראשונה על במת תיאטרון הקאמרי בשנת 1969, בכיכובם של רחל מרכוס, אברהם בן-יוסף ומרים ברנשטיין כהן; בשנת 1981 בהבימה עם ליה קניג, נסים עזיקרי ועדה טל; ב-2005 בתיאטרון בית לסין בנוסח עברי של שלומי מושקוביץ' עם יונה אליאן, ששון גבאי וזהרירה חריפאי, בבימויו של רוני פינקוביץ'; ב-2017 שוב בהבימה, בנוסח עברי ובבימוי של רוני פינקוביץ' ובכיכובם של לימור גולדשטיין, נתן דטנר, רבקה גור ורוברט הניג.
*Sabato, domenica e lunedì - "שבת ראשון שני" בתרגומו של דני הורוביץ בהוצאת אור עם, תשנ"א 1991.
* La grande magia - הקסם הגדול בנוסח עברי של דורי פרנס, הועלה ב-2009 על במת תיאטרון החאן בבימויו של אודי בן-משה, ומוזיקה מאת יוסף ברדנשווילי, עם ניר רון, ארז שפריר, נילי רוגל ואחרים. בשנת 2014 הועלה על ידי סטודנטים בשנה ג' על במת בית צבי בבימויו של מיטקו בוזקוב
* Questi fantasmi! - שדים ורוחות תורגם על ידי נסים אלוני ועלה בבית צבי ב-2006.
* L'arte della commedia - אמנות הקומדיה - תורגם על ידי דפנה אילת.

==קישורים חיצוניים==

* [https://web.archive.org/web/20120717051240/http://w3.uniroma1.it/cta/eduardo/ אתר המוקדש לחייו ולעבודותיו] 
* 
* 

קטגוריה:שחקני קולנוע וטלוויזיה איטלקים
קטגוריה:שחקני תיאטרון איטלקים
קטגוריה:במאי קולנוע איטלקים
קטגוריה:תסריטאי קולנוע איטלקים
קטגוריה:מחזאים איטלקים
קטגוריה:משוררים איטלקים
קטגוריה:חברי הסנאט של איטליה
קטגוריה:איטלקים שנולדו ב-1900
קטגוריה:איטלקים שנפטרו ב-1984
דבואטין D.520

דבואטין D.520 (בצרפתית: Dewoitine D.520) היה מטוס קרב צרפתי מתקופת מלחמת העולם השנייה.

המטוס נכנס לשירות בתחילת 1940, זמן קצר לאחר פרוץ מלחמת העולם השנייה. כאשר נכנס לשירות נחשב ה-D.520 כמטוס הקרב החדיש והמתקדם ביותר בצבא הצרפתי, והיה יכול להתמודד עם הדגמים הגרמניים החדשים כמסרשמיט Bf 109; הוא היה איטי יותר מהמסרשמיט Bf 109, אך בעל יכולת תמרון טובה יותר. הוא ענה על הדרישה שניסח חיל האוויר הצרפתי למטוס קרב מהיר, מודרני, בעל מהירות טיפוס טובה וחימוש המתבסס על תותח 20 מילימטרים.

עם תחילת המערכה על צרפת שירתו בצבא הצרפתי רק מספר עשרות מטוסים מדגם זה, ומטוס הקרב העיקרי במערכה היה המוראן-סולנייה M.S. 406. לאחר תבוסת צרפת במערכה שימש המטוס בעיקר את כוחות מדינות הציר. חלק מהמטוסים נתפסו על ידי הלופטוואפה ושימשו לו כמטוסי אימון, וחלק הגיעו למדינות כבולגריה ואיטליה ושימשו את חיל האוויר שלהן. ייצורו של המטוס בצרפת נמשך גם לאחר התבוסה, והמטוס שימש את חיל האוויר של צרפת של וישי במערכות כגון המערכה בסוריה ובלבנון, ולאחר הצטרפות הכוחות הצרפתים בצפון אפריקה אל שורות צרפת החופשית לאחר מבצע לפיד שימש המטוס גם בלחימה לצד בעלות הברית במסגרת המערכה בתוניסיה, אך בשלב זה נחשב כבר המטוס למיושן, ומערכת הקשר שלו לא תאמה את מערכות הקשר במטוסי בעלות הברית האחרים. לאחר הפלישה לנורמנדי נעשה שימוש ספורדי במטוסים שננטשו על ידי הגרמנים בתקיפות כנגד כוחות קרקע גרמנים שהתבצרו בכיסים בגרמניה ובצרפת. מספר קטן מאוד שירת בצבא צרפת החופשית. טייסת נורמנדי-ניימן השתמשה במטוס בטרם עברה לברית המועצות שם סופקו לה מטוסי יאק-1 שדמו בביצועיהם ל-D.520. לאחר המלחמה שימש המטוס זמן מה כמטוס אימון בחיל האוויר הצרפתי.

== קישורים חיצוניים ==

קטגוריה:מטוסי קרב מתוצרת צרפת
קטגוריה:מטוסים צרפתיים במלחמת העולם השנייה
אדן פון הורבאט

מצבתם של אדן פון הורבאט, הוריו ואחיו בבית הקברות Heiligenstädter Friedhof, ברובע ה-19, [[וינה, אוסטריה]]
אדמונד יוזף פון הורבאט (Edmund Josef von Horváth; 9 בדצמבר 1901 - 1 ביוני 1938) היה מחזאי וסופר יליד האימפריה האוסטרו-הונגרית, שכתב בשפה הגרמנית. הוא ביכר את הנוסח ההונגרי של שמו הפרטי ופרסם תחת השם אדן פון הורבאט (Ödön von Horváth).

== שנותיו הראשונות וחינוכו==
הורבאט נולד ברייקה, אז באימפריה האוסטרו-הונגרית, כיום בקרואטיה. הוא היה בנם הצעיר של הדיפלומט האוסטרו-הונגרי ד"ר אדמונד (אדן) יוזף הורבאט ושל מריה לולו הרמינה הורבאט לבית פרהנל (Prehnal), משפחה אוסטרו-הונגרית של אנשי צבא.

ב-1902 עברה המשפחה לבלגרד, ומשם ב-1908 לבודפשט, שם למד הורבאט תחילה בביתו עם מורה פרטי בשפה ההונגרית. ב-1909 קיבל אביו תואר אצולה - לשם משפחתו נוספה התחילית "פון" (von) בגרמנית והסופית-h בהונגרית - והוצב במינכן, אולם אדן נותר בבודפשט, ונשלח להמשך לימודיו לפנימיה הקתולית Rákóczianum. ב-1913 הצטרף לבסוף להוריו, והחל לראשונה ללמוד בשפה הגרמנית. הוא עקר עם משפחתו לברטיסלאבה, בהמשך שוב לבודפשט, ולבסוף, כאשר הוריו חזרו למינכן, נותר בווינה תחת חסותו של דודו יוזף פרהנל. בווינה המשיך את חוק לימודיו בבית ספר פרטי, וב-1919 קיבל את תעודת הבגרות. עוד באותה שנה הצטרף להוריו ב-Murnau am Staffelsee שליד מינכן, והחל בלימודי פסיכולוגיה, ספרות, תיאטרון ואמנות באוניברסיטת מינכן, שאת ספסליה חבש עד שנת הלימודים 1921/22.

==בגרותו==
הורבאט החל לכתוב בשנת 1920, עוד כשהיה סטודנט. הוא עזב את האוניברסיטה בראשית 1922 - בלי שהשלים את חוק לימודיו - ועבר לברלין. מאוחר יותר התגורר בזלצבורג וב-Murnau am Staffelsee בבוואריה עילית. ב-1931 זכה לצידו של אריק רגר בפרס קלייסט. ב-1933, בראשית ימי שלטון הנאצים בגרמניה, עקר לווינה.

בעקבות האנשלוס ב-1938, היגר הורבאט לפריז. הוא נהרג כתוצאה מפגיעתו של עץ, שנפל בשדרות שאנז אליזה מול תיאטרון Marigny בזמן סופת רעמים. אדן פון הורבאט נקבר בבית הקברות Saint-Ouen בצפונה של פריז. ב-1988, שנת החמישים למותו, הועברו שרידי גופתו לווינה, ונקברו מחדש בבית הקברות Heiligenstädter Friedhof.

==יצירתו==
עבודתו של הורבאט עסקה בעיקר בתרבות פופולרית, בפוליטיקה ובהיסטוריה. הוא ניסה להתריע מפני הפשיזם וסכנותיו. בין יצירותיו הידועות ביותר נמנה הרומן Jugend ohne Gott (Youth Without God). ברומן מתוארים הנעורים בגרמניה הנאצית מנקודת ראותו של מורה ממורמר, שבתחילה היה בעצמו אופורטוניסט, ומאוחר יותר עומד חסר אונים אל מול התעמולה הנאצית הגזענית והמיליטריסטית בה נשטפים תלמידיו יחד עם האוכלוסייה כולה. לבסוף מאבד המורה את עבודתו, אולם שומר על זהותו.

המלחין הבריטי מייקל טיפט השתמש בשם הרומן של הורבאט "בן זמננו" Ein Kind unserer Zeit (A Child of Our Time) בכותרת האורטוריה שלו (1941-1939), אותה הלחין במהלך מלחמת העולם השנייה.

מחזהו של הורבאט "דון ז'ואן חוזר מהמלחמה" ראה אור בשנת 1987 בהוצאת המרכז הישראלי לדרמה שליד "בית צבי". מחזהו "קזימיר וקרולינה" יצא לאור בהוצאת מודן. הרומן "הקרתן הנצחי" שכתב יצא לאור ב-2021 בהוצאת אפרסמון.

==ביבליוגרפיה==
<div style="direction: ltr;">
* Balme, Christopher B., The Reformation of Comedy Genre Critique in the Comedies of Odon von Horvath, University of Otago, Dunedin 1985 
</div>

==קישורים חיצוניים==

* 
* 
* 
* 
* 

קטגוריה:מחזאים אוסטרים
קטגוריה:סופרים אוסטרים
קטגוריה:אצולה אוסטרית
קטגוריה:אצולה הונגרית
קטגוריה:פליטי רדיפות הנאצים
קטגוריה:אישים הקבורים בווינה
קטגוריה:זוכי פרס קלייסט
קטגוריה:ילידי 1901

קטגוריה:נפטרים ב-1938
איירפורט סיטי (חברה)

בנייני משרדים במתחם איירפורט סיטי
איירפורט סיטי בע"מ היא חברה ציבורית ישראלית שהוקמה בשנת 1992 ועוסקת, ישירות ובאמצעות חברות בנות, בייזום, פיתוח, הקמה, השכרה וניהול של נדל"ן (בעיקר נדל"ן לעסקים, אך גם בנייה למגורים). נכס עיקרי שבבעלותה הוא מתחם איירפורט סיטי - פארק עסקים ותעשיית היי-טק בסמוך לנמל התעופה בן-גוריון. בנוסף היא בעלת השליטה בחברת נצבא החזקות 1995 בע"מ שלה עסקי נדל"ן בישראל ובצרפת. ניירות הערך של החברה נסחרים בבורסה לניירות ערך בתל אביב, והם נכללים במדד תל אביב 35.

==היסטוריה==
החברה התאגדה בפברואר 1992. בינואר 1993 הוקצה לחברת יואל בע"מ חצי מזכויות הרכוש והשליטה בחברה. חברת איירפורט סיטי יזמה את הקמתו של מתחם איירפורט סיטי בסמוך לנמל התעופה בן-גוריון. באפריל 1997 החלו העבודות במקום ובשנת 2001 החל אכלוס הפרויקט. באוקטובר 2000 רכשה "יואל" את חלקם של מקימי החברה. עם בעלי החברה נמנו גם חברת פרול השקעות - חברה פרטית בבעלות עו"ד שרגא בירן ועו"ד גדעון חתוכה ולאומי ליסינג והשקעות - חברה בת של בנק לאומי.

ב-13 בפברואר 2006 נרשמו ניירות הערך של החברה למסחר בבורסה לניירות ערך בתל אביב. בספטמבר 2006 רכשה החברה מידי חברי "אגד" וגמלאיו את השליטה בחברת נצבא חברה להתנחלות בע"מ, ודרכה קיבלה את השליטה בנצבא החזקות 1995 בע"מ, חברה ציבורית הפועלת אף היא בייזום, פיתוח, הקמה, השכרה וניהול של נדל"ן בישראל ובצרפת.

בדצמבר 2009 מכר בנק לאומי את חלקו בחברה, וביולי 2010 מכרה גם פרול השקעות את חלקה בחברה.

ביולי 2015 הוסכם על מיזוג חברת הבת נצבא לתוך איירפורט סיטי, בעסקת חילופי מניות שבסופה נמחקו מניות נצבא מהמסחר בבורסה, והיא הפוכה לחברה בת פרטית של איירפורט סיטי. איגרות החוב של נצבא המשיכו להיסחר בבורסה.

==נכסים==
נכסיה של איירפורט סיטי מחולקים על ידה לשבע קטגוריות, שכללו בסוף 2020 את הנכסים הבאים:
# תחנות מרכזיות – 13 תחנות מרכזיות, שבהן שטחים לתחבורה ציבורית ושטחי מסחר.
# מסחר – כ-142 אלף מ"ר המושכרים למאות שוכרים.
# משרדים – כ-326 אלף מ"ר, הכוללים מבני משרדים באירופה, במתחם איירפורט סיטי ובשאר רחבי הארץ.
# תחנות דלק – 10 תחנות דלק.
# מגרשים – שטחים לייעודים שונים.
# חניונים – כ-239 אלף מ"ר המשמשים בעיקר מפעילי תחבורה ציבורית.
# תעשייה ואחסון – כ-261 אלף מ"ר המושכרים לייעודים שונים.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:איירפורט סיטי: חברות
קטגוריה:ישראל: חברות שהוקמו ב-1992
Marry You

Marry You הוא שיר של הזמר האמריקאי ברונו מארס. השיר יצא ב-22 באוגוסט 2011 כסינגל הרביעי של מארס מאלבום הבכורה שלו, Doo-Wops & Hooligans.

השיר דורג במקום ה-85 במצעד בילבורד הוט 100, במקום ה-10 במצעד הוט 100 הקנדי, במקום ה-8 באוסטרליה ובמקום ה-11 בבריטניה. בנובמבר 2010 יצאה לשיר גרסת כיסוי בתוכנית הטלוויזיה Glee.

== מיקומי שיא ==

==קישורים חיצוניים==

קטגוריה:שירי 2011
קטגוריה:שירי ברונו מארס
קטגוריה:שירים באנגלית
קטגוריה:שירים על נישואים
קטגוריה:בלדות נשמה
קטגוריה:בלדות פופ
קטגוריה:סינגלים שהגיעו למקום הראשון במצעד הבין-לאומי של מדיה פורסט
אלפא בסרטן

α (אלפא) בסרטן (בלטינית α Cancri) הוא כוכב בקבוצת הכוכבים סרטן. ידוע גם בשמו המסורתי אקיובנס (Açubens). מכיוון שכוכב זה נראה בשמי כדור הארץ בסמוך למישור המילקה, הוא לעיתים קרובות לוקח חלק בהתקבצות אסטרונומית.

==קישורים חיצוניים==
* [http://stars.astro.illinois.edu/sow/acubens.html אלפא בסרטן], האתר של ג'ים קלר
* 
== הערות שוליים ==

קטגוריה:קבוצת הכוכבים סרטן
קטגוריה:כוכבי הסדרה הראשית מסוג A
2005 ברוסיה

2005 ברוסיה הייתה השנה ה-14 להקמת המדינה לאחר פירוק ברית המועצות.

== הנהגה ==
* נשיא רוסיה - ולדימיר פוטין
* ראש הממשלה - מיכאיל פרדקוב

==אירועים בולטים== 

* 27 בינואר – לאחר מצור שנמשך יומיים, מאות שוטרים וחיילים רוסיים הסתערו על בניין מגורים בעיר נלצ'יק שבדרום רוסיה והרגו שבעה קיצונים אסלאמיים.
* 27 בפברואר – איראן ורוסיה חתמו על הסכם שבמסגרתו רוסיה תספק לאיראן דלק גרעיני שישמש להפעלת הכור הראשון של איראן.
* 11 במרץ – השחמטאי הרוסי גארי קספרוב, אשר היה אלוף העולם בשחמט משנת 1985 עד שנת 2000, הודיע על פרישתו.
* 27 באפריל – ולדימיר פוטין הפך לנשיא הרוסי הראשון שביקר בישראל.
* 12 ביוני – פיצוץ במסילת הברזל, מה שגרם לסטייתם מהמסילה של ארבעה קרונות של רכבת מס' 382 מגרוזני למוסקבה. 42 איש נפצעו, ביניהם חמישה שאושפזו.
* 16 ביולי – מסוק של חיל האוויר הרוסי התרסק באזור דרום צ'צ'ניה. באירוע נהרגו שמונה בני אדם.
* 16 בספטמבר – מטוס קרב רוסי מדגם סוחוי Su-27 התרסק במהלך הטיסה מעל לליטא.
* 1 באוקטובר – רקטה רוסית שוגרה לחלל מבייקונור שבקזחסטן, כאשר על סיפונה היה תייר החלל השלישי בהיסטוריה, המיליונר האמריקאי גרגורי אולסן, יחד עם צוות בין רוסי ואמריקני.
* 13 באוקטובר – בעיר נלצ'יק לוחמי גרילה איסלאמיים ביצעו מספר התקפות בו זמנית על בנייני המשטרה והממשל. במהלך הקרבות שנערכו מול התוקפים נהרגו 139 בני אדם, בהם 94 לוחמי גרילה. המורדים הצ'צ'נים נטלו בהמשך אחריות לירי.
* 10 בדצמבר – ברוסיה עלה לאוויר ערוץ החדשות הרוסי הפרו-ממשלתי Russia Today, המשדר את שידוריו ברחבי העולם 24 שעות ביממה בשפה האנגלית ובמימון תקציב המדינה.

==נפטרו==
אסלאן מסחאדוב
* 8 במרץ – אסלאן מסחאדוב, מנהיג בדלני צ'צ'ני, נהרג על ידי הצבא הרוסי (נולד ב-1951)
* 9 ביולי – יבגני גרישין, מחליק על הקרח, זכה ב-4 מדליות זהב אולימפיות (נולד ב-1931)
* 29 בספטמבר – גנאדי סרפנוב, קוסמונאוט סובייטי (נולד ב-1942)

==קישורים חיצוניים==

==הערות שוליים==

*
2006 ברוסיה

2006 ברוסיה הייתה השנה ה-15 להקמת המדינה לאחר פירוק ברית המועצות.

== הנהגה ==
* נשיא רוסיה - ולדימיר פוטין
* ראש הממשלה - מיכאיל פרדקוב

==אירועים בולטים== 

* 1 בינואר - רוסיה מנתקת את הזרמת הגז הטבעי לאוקראינה בשל סכסוך מחירים.
* 9 במרץ - חלק מאחת המנהרות של הרכבת התחתית של מוסקבה מתמוטט ונופל על רכבת וגורם לשרפה ברכבת. איש לא נפגע באירוע.
* 10 ביולי - מנהיג המורדים הצ'צ'ני שאמיל בסאייב מחוסל על ידי צבא רוסיה.
* 8 באוגוסט – בבוינאקסק (דאגסטן) בעת נסיעתו של התובע הכללי של העיר בוינאקסק ביטאר ביטארוב התפוצצו כמה רכבי תופת. ביטארוב שנפצע קשה אושפז ומת לאחר מכן מפצעיו. שעה לאחר הפיצוץ הגיע ממחצ'קלה שר הפנים של דאגסטן, אדילגריי מגומדטאגירוב. השר שהגיע בדרך חלופית מזו הראשית שבה עבר התובע הכללי העירוני, עבר אף הוא סמוך לרכבי תופת נוספים שהתפוצצו, אך כיוון ששהה ברכב משוריין לא ספג פגיעה. שניים מהשוטרים שליוו אותו נהרגו, אחד נוסף נפצע. המחבלים הצליחו להימלט.
* 21 באוגוסט – פיגוע על רקע לאומני בשוק צ'רקיזובו במוסקבה (השוק הגדול ביותר באירופה). כתוצאה מהפיצוץ 14 איש נהרגו, 61 נפצעו.
* 22 באוגוסט - טיסה 612 של פולקובו איירליינס מתרסקת באוקראינה בקרבת הגבול הרוסי באירוע נהרגו 171 בני אדם, בהם 45 ילדים.
* 25 בספטמבר - שייריה של דאגמאר, נסיכת דנמרק, אמו של הצאר האחרון של רוסיה ניקולאי השני, מועברים מקתדרלת רוסקילדה לסנט פטרסבורג לקבורה בסנקט פטרבורג, לפי בקשתה להקבר לצד בעלה האהוב.
* 28 בספטמבר - טקס הקבורה של דאגמאר, נסיכת דנמרק בקתדרלת פיוטר ופאבל שבסנט פטרסבורג, 78 שנים לאחר מותה.
* 7 באוקטובר - העיתונאית ופעילת זכויות האדם הרוסיה אנה פוליטקובסקיה, אשר נודעה עקב התנגדותה למלחמת צ'צ'ניה השנייה ולמדיניות של הנשיא הרוסי ולדימיר פוטין, נרצחת במוסקבה מירי בראשה.
* 10 באוקטובר - מדענים אמריקנים ורוסים הצהירו על הגילוי של יסוד כימי חדש - אוגאנסון.
* 28 באוקטובר - הוקמה מפלגת רוסיה הוגנת ממיזוגן של תנועת "מולדת", המפלגה הרוסית לחיים ומפלגת הגמלאים הרוסית.
* 23 בנובמבר - סוכן הביון הרוסי לשעבר אשר התנגד למשטר של נשיא רוסיה ולדימיר פוטין, אלכסנדר ליטוויננקו, נפטר בלונדון כתוצאה מהרעלה מסתורית. במכתב האחרון שכתב לפני מותו האשים ליטוויננקו את פוטין בהרעלתו.

==נפטרו==
* 15 בפברואר – אנדריי פטרוב, מלחין סובייטי (נולד ב-1930)
* 10 ביולי – שאמיל באסייב, מנהיג בדלני צ'צ'ני, נהרג על ידי צבא רוסיה (נולד ב-1965)
* 6 באוקטובר – ולנטין מורטוב מתעמל סובייטי זכה ב-5 מדליות אולימפיות (מהם 4 זהב) (נולד ב-1928)
* 7 באוקטובר – אנה פוליטקובסקיה, עיתונאית רוסיה ילידת ארצות הברית (נולדה ב-1958)
* 23 בנובמבר – אלכסנדר ליטוויננקו סוכן ביון רוסי שמת מהרעלת פלוטוניום-210 (נולד ב-30 באוגוסט או ב-4 בדצמבר 1962)

==קישורים חיצוניים==

==הערות שוליים==

*
1871 בגרמניה

1871 בגרמניה הייתה השנה בה גרמניה אוחדה ממדינות גרמניה ב-18 בינואר 1871.

== הנהגה ==
ראש המדינה:
* וילהלם הראשון, קיסר גרמניה

קאנצלר גרמניה:
* אוטו פון ביסמרק

== אירועים בולטים ==
* 18 בינואר – אוטו פון ביסמרק ווילהלם הראשון מכריזים בורסאי על הקמת הרייך השני, ולמעשה מאחדים את גרמניה
* 28 בינואר – נחתם הסכם שביתת הנשק בין גרמניה לצרפת שסיים את מלחמת צרפת–פרוסיה
* 17 בפברואר – צבא פרוסיה כובש את פריז

<gallery widths="180px" heights="120px" perrow="3">
תמונה:Reichsgründung1871-AW.jpg|18 בינואר 1871: וילהלם הראשון מוכתר לקיסר גרמניה באולם המראות בארמון ורסאי.
</gallery>

== נולדו ==
* 4 בפברואר – פרידריך אברט, מדינאי גרמני, נשיאה הראשון של רפובליקת ויימאר (נפטר ב-1925)
* 5 במרץ – רוזה לוקסמבורג, מנהיגה קומוניסטית בגרמניה (נרצחה ב-1919)

== נפטרו ==
* 22 במאי – לאופולד הרביעי, דוכס אנהלט (נולד ב-1794)

== קישורים חיצוניים ==

*
מיליון כוכבים

"מיליון כוכבים" הוא שיר שכתב והלחין יפתח קרזנר ("יפתי") בשנת 2006, לזכר חברו, הטייס סרן תם פרקש, שנהרג בהתרסקות מסוק מדגם AH-64D אפאצ'י לונגבאו ("שרף") של טייסת 113, במהלך מלחמת לבנון השנייה.

את השיר שרה לראשונה אחותו של תם, עמית פרקש בהלווייתו, שיר אשר היווה את תחילת הקריירה שלה כזמרת. השיר הושמע בתחנות הרדיו, והפך להיות השיר המזוהה ביותר עם המלחמה, ומאז השיר מושר בטקסים לציון יום הזיכרון לחללי מערכות ישראל.

השיר פונה אל תם המנוח, החל משורת הפתיחה "רצית לעוף, רצית כבר הלאה", ובמרכזו הבקשה, המופיעה בסוף הבית הראשון ובסוף השיר, "תן רק עוד שנייה אחת לומר לך שלום". בסיום השיר נשמעת עמית אומרת "ביי תום".

== קישורים חיצוניים ==

* [https://web.archive.org/web/20140225021603/http://www.thomfarkas.com/Stars.html האתר של תׂם]

==הערות שוליים==

קטגוריה:שירי 2006
קטגוריה:סינגלים מ-2006
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:מלחמת לבנון השנייה: אבידות והנצחה
קטגוריה:מלחמת לבנון השנייה בתרבות הישראלית
החכם לא ידבר

החכם לא ידבר (סינית מפושטת: 子不语, סינית מסורתית: 子不語, פין-יין: zǐ bù yǔ), הוא אוסף של סיפורים על טבעיים אמיתיים-לכאורה. האוסף נערך בתקופת שושלת צִ'ינְג על ידי המלומד יְוֵּ'אן מֵיי בן המאה ה-18, ופורסם לראשונה בשנת 1788. הוא כתוב בסינית קלאסית, וכולל 746 סיפורים ב24 כרכים. ישנו גם ספר המשך הכולל עשרה כרכים.

==שם הספר==
שם הספר "החכם לא ידבר" מתייחס לאימרה מתוך מאמרות קונפוציוס: "החכם לא ידבר על מוזרויות, על אלימות, על מהומות ועל רוחות", ומכוון לכך שהספר עוסק בדיוק באותם נושאים שנדחקו לשוליים בידי המלומדים. השימוש בביטוי של קונפוציוס עצמו ספג ביקורות כשימוש נלוז בטקסטים הקונפוציאניים.

שמו הרשמי של הספר שונה על ידי הכותב ל"ההרמוניה החדשה של צ'י". והוא ניתן לאחר שהכותב גילה שישנו כבר ספר בשם "החכם לא ידבר", ולפיכך החליט לכנותו בשם המתייחס לספר הפלאות "ההרמוניה של צ'י", אשר מוזכר בג'ואנג דזה. עם זאת הספר זכה לפרסומו דווקא תחת שמו המקורי.

==על התוכן==
הספר מרבה לעסוק בענייני שדים, ורבים מאלו הגיעו מפיהם של ידידיו וקרוביו של יְוֵּ'אן מֵיי. חלק קטן מהסיפורים מגיע מדיווחים או מסמכים ממשלתיים, ובמקרים הללו יְוֵּ'אן מֵיי מציין במפורש את מקורם. כך למשל הסיפור "צָ’אנְג גֶה מתלוננת על עוול" פותח במילים "בשנתו ה16 של הקיסר צְ'ייֵנְלונְג, ביום השלישי של החודש השמיני, קראו בעלון הממלכתי". הסיפורים בספר מתומצתים ונוחים לקריאה. לוּ שׂוּ'ן אמר עליהם "זונחים את העיטורים, וקרובים לטבעי." אך גם "ישירים ביותר וגדלים פרא". הסיפורים ב"החכם לא ידבר" זכו לאינספור גרסאות וחיקויים, והתפרסמו ברבים.

==הפרסום==
הספר פורסם לראשונה בשנת 1788, כאשר יו'אן מיי היה כבר בן 72. בניגוד למקובל בקונפוציאניזם השמרני של החצר הקיסרית, הכילו הסיפורים מארג עשיר של חיי יומיום, כולל עיסוק ברוחות, ביחסי מין, בבגידות, בנקמות, בחילופי מין, בהומוסקסואליות ובשחיתות. יו'אן מיי הגן על היצירה כגחמה של אדם זקן המבקש ליהנות קצת בימיו האחרונים, אם כי סיפורים רבים ביצירה למעשה עסקו בעניינים של הממסד הקונפוציאני עליהם התמרמר.

היצירה נעשתה כה פופולרית שבשנת 1836 צינזר אותה הממשל כחלק מניסיון לדכא כל נטייה אנטי-ממסדית.

==תרגומים==
===אנגלית===
* מבחר של 101 סיפורים מתוך הספר וספר ההמשך שלו פורסם ב-1996 תחת הכותרת "Censored by Confucius: Ghost Stories by Yuan Mei". .
* הספר תורגם לאנגלית במלואו בשנת 2013 תחת הכותרת "Zibuyu, What The Master Would Not Discuss, according to Yuan Mei (1716 - 1798): A Collection of Supernatural Stories (2 vols)" בידי פרופ' פאולו סנטאנג'לו במשותף עם ין בייון. .

===עברית===
* שתי המגילות הראשונות של הספר תורגמו לעברית בידי עופר ולדמן בשנים 2012 ו-2014. התרגום לא פורסם עדיין, אולם [http://no-camel.com/chinese_translations/chinese_translations.html#zi_bu_yu סיפורים מתוכו זמינים באינטרנט].

==קישורים חיצוניים==

==הערות שוליים==

קטגוריה:ספרות סינית
Give It 2 Me

Give It 2 Me (בעברית: תן לי את זה) הוא סינגל של הזמרת האמריקאית מדונה. השיר יצא ב-2 באוגוסט 2008, כסינגל השני של מדונה מאלבום האולפן ה-11 שלה, Hard Candy. השיר זכה לביקורות חיוביות. שיר זה הוא הסינגל ה-39 של מדונה שהגיע למקום הראשון במצעד שירי הדאנס קלאב.

השיר דורג במקום החמישים ושבע במצעד בילבורד הוט 100 והגיע למקומות הראשונים במצעדי הולנד, הונגריה, ספרד וונצואלה. בשנת 2009 זכה השיר בפרס גראמי.

== רקע וכתיבה ==
את השיר כתבה מדונה ביחד עם פארל ויליאמס, והופק על ידה ועל ידי הנפטונז. ב-17 במרץ 2008, הוציאה מדונה את "", כסינגל הפותח מתוך האלבום. בהמשך, נבחר שיר זה לצאת כסינגל השני מתוכו.

פרק זמן מסוים לאחר צאתו, עלה השיר לרשת הזרמת המדיה ספוטיפיי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|
|78,863
|-
!ארצות הברית (RIAA)
|
|316,000
|-
!בריטניה (BPI)
|כסף
|200,000
|-
!ברזיל (Pro-Música Brasil)
|פלטינה
|100,000
|-
!דנמרק (IFPI Denmark)
|פלטינה
|15,000
|}

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!מקור
|-
! rowspan="2" |ארצות הברית
|24 ביוני 2008
|רדיו מיינסטרים
|
|-
|15 ביולי 2008
| rowspan="3" |תקליטור
|
|-
! rowspan="1" |בריטניה
|14 ביולי 2008
|
|-
! rowspan="1" |ארגנטינה
|16 ביולי 2008
|
|-
! rowspan="1" |ארצות הברית
|26 באוגוסט 2008
| rowspan="2" |תקליט
|
|-
! rowspan="1" |בריטניה
|15 ביולי 2008
|
|}

== קישורים חיצוניים ==

== הערות שוליים ==

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי מדונה
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון בספרד
קטגוריה:סינגלים בהוצאת וורנר רקורדס
טומי ארשנסקי

ארטיום (טומי) ארשנסקי (ברוסית: Артем Аршанский; נולד ב-26 בספטמבר 1991) הוא ג'ודוקא ישראלי.

==חייו==
ארשנסקי נולד במוסקבה (כיום ברוסיה), ולאחר שעלה לישראל עם משפחתו, התגורר בטירת כרמל, בחיפה ובקריית ים. כשהיה בן 10 החל להתאמן בג'ודו, ובתחילת דרכו אימן אותו אביו, שהיה לוחם סמבו ובשיאו אף דורג שלישי בעולם באמנות לחימה זו. כבר בגילאי נוער רשם ארשנסקי הישגים נאים. הוא זכה באליפות אירופה לקדטים (עד גיל 17) שנערכה בוולטה בשנת 2007, בקטגוריית המשקל של עד 50 ק"ג. זמן קצר אחר כך זכה במדליית הכסף בפסטיבל האולימפי האירופי לנוער שנערך בבלגרד. 

בשנת 2008 החל להתחרות בקטגוריית המשקל של עד 60 ק"ג. באותה שנה זכה באליפות ישראל. ב-2009 איבד את תוארו לעידו אלקיים, והסתפק במקום השלישי. באליפות אירופה עד גיל 20 שנערכה ב-2010 בסמוקוב סיים במקום השביעי. 

מאז 2011 רשם ארשנסקי מספר הישגים בתחרויות בסבב גביע העולם: מדליית ארד בוורשה (פברואר 2011), מדליית כסף בטביליסי (ינואר 2012), מדליית ארד בפראג (פברואר 2012), מדליית כסף במדריד (יוני 2012) ומדליית ארד בליסבון (יוני 2012). 

ארשנסקי הוזמן להשתתף באולימפיאדת לונדון (2012) באחד המקומות שהוקצו ליבשת אירופה, אך לא עמד בקריטריון האולימפי שקבע הוועד האולימפי בישראל. שלושה שבועות לפני פתיחת המשחקים אישר בית הדין העליון של הוועד את השתתפותו במשחקים, כאחד משלושה ספורטאים צעירים שהשתתפותם אושרה על אף שלא עמדו בקריטריון הישראלי, וזאת לאחר מחאה גדולה שערכו חובבי ג'ודו מול משרדי הוועד האולימפי בהדר יוסף. בית הדין נימק את החלטתו בין היתר בכך שבשל היותו של איגוד הג'ודו בישראל בהליך פירוק במשך זמן ממושך, מיעט ארשנסקי להשתתף בתחרויות בינלאומיות. במשחקים עצמם ניצח ארשנסקי בסיבוב השני, אליו עלה ללא קרב, את ירון מורן מהולנד, בעל מדליית ארד מאליפות אירופה בשנת 2010 בהחלטת שופטים, ובשלב שמינית הגמר הודח בידי סגן אלוף העולם, היפני הירואקי היראוקה.

בשנת 2013 רשם ארשנסקי את הישג השיא שלו, כשזכה במדליית הארד באליפות אירופה בג'ודו שנערכה בבודפשט.

בשנת 2014 סיים מקום חמישי באליפות העולם, לאחר הפסד בקרב על הארד בו הוביל עד שניות הסיום.

ארשנסקי לא הצליח להעפיל לאולימפיאדת ריו (2016), וב-2017 פרש לטובת אימון.

===חייו האישיים===
ארשנסקי הוכר כספורטאי מצטיין ושירת בבה"ד חיל הים בחיפה.

==קישורים חיצוניים==

* [https://archive.today/20130127091506/http://www.judoinside.com/judoka/view/45850/artiom_arshansky/ טומי ארשנסקי] באתר Judo Inside 
* 

==הערות שוליים==

קטגוריה:ג'ודוקא ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת לונדון (2012)
קטגוריה:ג'ודוקא באולימפיאדת לונדון (2012)
קטגוריה:ישראלים שנולדו ב-1991
דוקרני יונים

דוקרני יונים
דוקרני יונים
דוקרני יונים או דוקרנים נגד יונים הם מחטים ארוכות ממתכת המוצבות בחזיתות מבנים, על גבי תאורות רחוב, על גבי שילוט מסחרי, ועל גבי גשרים, על מנת למנוע מעופות בכלל, ויונים בפרט, לנחות עליהם, ללכלך אותם בצואה ו/או להקים עליהם קן. כך מאפשרים דוקרני היונים להרתיע ציפורים ממקומות מסוימים מבלי לגרום להן נזק.

== סוגים ואופן השימוש ==
ניתן למקם את דוקרני היונים לאורך מדרגות, קירות, על גבי שילוט מסחרי, על מצלמות אבטחה, על גבי מרזבים וכדומה, על מנת למנוע מציפורים לנחות על אותם המשטחים. דוקרני יונים נפוצים ביותר במרכזי ערים באזורי החוף, שם ציפורי בר שכיחות יותר ויש סיכוי גבוה יותר שהם יהוו מטרד עבור בני האדם. בנוסף, הריגה או פגיעה בציפורים ללא סיבה אינה חוקית באזורים מסוימים, ועל כן הרשויות ובעלי בתים נאלצים למצוא דרכים לא קטלניות להרחיק את הציפורים.

בנוסף לאפשרות להרחיק ציפורי בר, דוקרני היונים משמשים לעיתים גם על מנת למנוע מחיות גדולות יותר כמו סנאים, דביבונים ונחשים מלחצות אזור מסוים. 

כמו כן, ישנם גם דוקרני יונים חשמליים, אשר פועלים באותו עיקרון כמו גדר חשמלית כדי להגדיל את היעילות ועל מנת שקריאת המצוקה של ציפור שנוגעת בהם תפחיד את יתר הציפורים באזור. עם זאת, מכשירים מהסוג הזה עשויים לגרום נזק מיותר לציפורים, ולכן אינם חוקיים באזורים מסוימים, כמו למשל בבריטניה. דוקרני יונים עם קצוות חדים אסורים לשימוש ברוב העולם, ואינם מתאימים לאזורים שנגישים על בסיס קבוע לבני אדם.

בבית המקדש היה מתקן מעין זה הנקרא "כלה עורב".

== חלופות ==
דוקרני יונים עשויים להיסתם עם השנים על ידי עלים, פסולת, ונוצות ציפורים. במידה שדוקרני היונים נסתמים ולא מנקים אותם כלל, הציפורים עשויות בבוא היום להיות מסוגלות לשבת עליהם בקלות. בנוסף, דוקרני היונים עשויים לגרום למבנים להיראות פחות אסתטיים. במקרים אלו, ניתן להשתמש בשיטות אחרות להרחקת ציפורים, כגון מכשור מיוחד המשמיע אותות מצוקה של ציפורים או אורות מהבהבים בהירים. שיטות אחרות כוללות שימוש ברשתות, חוטים, ג'ל ודחלילים. 

== ראו גם ==
* גדר תיל 
* דחליל

== קישורים חיצוניים ==

* לימור קלר, [https://www.mako.co.il/living-diy/maintenance/Article-a7f5d310c0a4b71027.htm כך תרחיקו יונים מהבית], באתר מאקו, 31 באוגוסט 2021

==הערות שוליים==

קטגוריה:הדברה
מוראן-סולנייה M.S. 406

מוראן-סולנייה M.S. 406 (בצרפתית: Morane-Saulnier M.S.406) היה מטוס קרב צרפתי מתקופת מלחמת העולם השנייה.
== היסטוריה ==
ב-1934 החל פיתוח של המטוס להזמנת חיל האוויר הצרפתי, והוא כונה M.S. 405. בשנים שלאחר מכן פותח ושופר הדגם הבסיסי, עד לדגם המוכר כ-M.S. 406. המטוס היה מטוס הקרב החד כנפי הצרפתי הראשון בעל תא-טייס סגור לגמרי.

ייצורו של המטוס החל ב-1938 על ידי מפעל המטוסים הצרפתי מוראן-סולנייה. עם פרוץ מלחמת העולם השנייה, היה המטוס מטוס הקרב העיקרי של חיל האוויר הצרפתי. בניגוד למטוס הדבואטין D.520 החדיש יותר, שנכנס לשירות ב-1940 היה ה-M.S. 406 נחות לעומת מטוס הקרב העיקרי של הגרמנים, ה-מסרשמיט Bf 109. ה-M.S. 406 הצליח להתמודד עם המשימות שהוטלו על חיל האוויר הצרפתי בתקופת המלחמה המדומה, אך במהלך המערכה על צרפת הושמדו כ-400 מטוסים מסוג זה, רבים מהם בקרבות אוויר. בתקופת צרפת של וישי ותחת הכיבוש הגרמני המשיך שכלולו של המטוס, ונוצרו דגמים נוספים אך אלו לא הוכנסו לשימוש. בחילות האוויר של שוודיה ופינלנד שקלטו את המטוס, נערכו שיפורים ונוצרו דגמים מקומיים ומשופרים שהצליחו להתגבר על מקצת הבעיות שבדגם המקורי.

בתחילת המערכה על צרפת סופקה לחיל האוויר הצרפתי ההזמנה המקורית של 1,000 מטוסים במלואה, וכן סופקו מספר עשרות מטוסים לפינלנד ולטורקיה.

חלק מן המטוסים שנפלו בידי הגרמנים שימשו את הלופטוואפה כמטוסי אימון, וחלק סופקו על ידי הגרמנים למדינות כפינלנד, איטליה וקרואטיה. שווייץ וטורקיה רכשו אף הן מטוסים מסוג זה. פינלנד השתמשה במטוסים אלו ובפיתוחים מקומיים שלהם במהלך מלחמת החורף כנגד ברית המועצות בהצלחה רבה.

המטוס שימש את חיל האוויר של צרפת של וישי, והשתתף בקרבות המערכה בסוריה ובלבנון ובקרב על מדגסקר כנגד כוחות בעלות הברית, ובמלחמה כנגד תאילנד בשנים 1940–1941.

== קישורים חיצוניים ==

קטגוריה:מטוסים צרפתיים במלחמת העולם השנייה
קטגוריה:מטוסי קרב מתוצרת צרפת
טינטו דה וראנו

שמאל

טינטו דה וראנו (בספרדית: Tinto de verano, מילולית: "יין אדום קיצי") הוא קוקטייל יין הנפוץ בספרד. המשקה מורכב מיין אדום ומ"גסאוסה" (Gaseosa), משקה מוגז בטעם לימון עדין. את הגסאוסה יש המחליפים במשקה דומה (כגון ספרייט או סבן אפ) מעורבב בסודה. המשקה מוגש קר, בצירוף קוביות קרח ופרוסת לימון לקישוט. ניתן להוסיף גם רום.

המשקה פופולרי במיוחד בימי הקיץ, ומכאן שמו. לעיתים קרובות מכינים את המשקה באופן עצמאי בבית, בדומה למשקאות מבוססי-יין ספרדיים דומים, כגון סנגריה (יין אדום ומיץ תפוזים) וקלימוצ'ו (יין אדום וקולה).

==קישורים חיצוניים==

קטגוריה:המטבח הספרדי
קטגוריה:קוקטיילי יין
סקווידוויד

סקווידוויד ק. טנטקלס (באנגלית: Squidward Q. Tentacles) הוא אחת הדמויות הבדיוניות בסדרת הטלוויזיה "בובספוג מכנסמרובע". הדמות של סקווידוויד זכתה להערצה רבה בקרב הילדים, והפכה לדמות מאוד מרכזית בסדרה הזו, סקווידוויד היא שמוצגת מדוכדכת ודיכאונית.

== בסדרה ==
סקווידוויד הוא תמנון, אף על פי שיש לו שש זרועות ולא שמונה, ואילו בשמו באנגלית מופיעה המילה "Squid" שפירושה "דיונון". סקווידוויד גר בבית שנראה כמו מואי. הוא עובד כקופאי במסעדת הסרטן הפריך, עבודה שהוא מתעב בעיקר בגלל בובספוג. סקווידוויד אוהב לנגן בקלרינט אך אף אחד בביקני בוטום לא מעריך את הכישרון שלו (לפי העונות הראשונות הוא גם יודע לנגן ולצייר) אך במהלך עונה 4 ומעלה (מופגן הרבה יותר בעיקר בעונות החדשות) הוא נחשב כחסר כישרון מוחלט וכולם שונאים את הנגינה שלו.

סקווידוויד מאופיין כנוירוטי, אומלל, סרקסטי ונרקיסיסטי. הוא מתעב את כל האנשים בעיר ותמיד כועס, אבל הכי שונא את שכניו, בובספוג ופטריק, אך הם אינם מודעים לכך ורואים בו חבר. לסקווידוויד יש יריב מהתיכון, בשם סקוויליאם פנסיסן, שהצליח הרבה יותר בחייו וסקווידוויד מקנא בו ושונא אותו.

את קולו של סקווידוויד מדבב רוג'ר בומפאס בדיבוב המקורי באנגלית, וגלעד קלטר בגרסה העברית.

== חברים ==
לעומת שאר הדמויות בסדרה, סקווידוויד מזכיר מספר פעמים בסדרה שהוא שונא את האנשים מסביבו ושאין לו חברים, ואף בפרק "סקוויד פלוס אחד", בו סקווידוויד צריך להביא חבר למסיבה מכובדת, הוא מביא מראה ומחשיב את עצמו כחבר שלו. באחד הפרקים מנצל את העובדה שמסעדת הסרטן הפריך ריקה ושר את השיר "אני שונא אנשים", ונראה שמח מתמיד. ישנה תיאורה שמספרת שסקווידוויד היה בחור שמח ביותר, אך כשבובספוג הפך לשכנו, הוא נהיה מדוכדך וממורמר. סקווידוויד מתאהב במהלך הסדרה, אך ניסיונתיו ליצור מערכת יחסים כושלים בכל הזדמנות. באחד הפרקים סקווידוויד טוען שהוא קלסטרופובי, ואף מוציא באחד הפרקים צו הרחקה נגד בובספוג ופטריק, אך לבסוף מבטל את צו ההרחקה.

== אסטרולוגיה עם סקווידוורד ==
סדרה של שישה סרטונים קצרים בני 45 שניות ששודרו בין פרסומות בערוץ ניקולודיאון בשנים 2000–2001, ושודר בארץ בשנותיו הראשונות של הערוץ. בגרסה העברית, בניגוד לסדרה ששונה השם לסקווידוויד, הוא נקרא סקווידוורד גם בגרסה העברית, ובכל סרטון הוא דן במזל החודשי, המוצג עם אחת מדמויות הסדרה. את הקריינות של הסדרה קריין עמי מנדלמן ואת סקווידוורד דיבב גלעד קלטר שדיבב גם בסדרה המקורית. הופקו שישה פרקים עבור המזלות סרטן (מר קראב), תאומים, ארי (פלנקטון), דגים, קשת (בובספוג) ושור (פטריק).

==קישורים חיצוניים==

== הערות שוליים ==

קטגוריה:בעלי חיים בדיוניים
קטגוריה:בובספוג מכנסמרובע - דמויות
1918 בגרמניה

1918 בגרמניה הייתה השנה בה ציינה הקיסרות הגרמנית 47 שנות לאום. הקיסרות הגרמנית התפרקה ב-9 בנובמבר 1918 ובמקומה הוקמה רפובליקת ויימאר.

== הנהגה ==
ראש המדינה:
* וילהלם השני, קיסר גרמניה (התפטר ב-9 בנובמבר)
* פרידריך אברט

קנצלר גרמניה:
* מקס פון באדן (התפטר ב-9 בנובמבר)
* פרידריך אברט (מ-9 בנובמבר)

== אירועים בולטים ==
* 7 במרץ – ייסוד מפלגת הפועלים הגרמנית, שממנה תצמח מאוחר יותר המפלגה הנאצית
* 21 במרץ – מלחמת העולם הראשונה: גרמניה פוצחת במבצע מיכאל, מתקפה חזקה כנגד כוחות בריטניה ובעלות בריתה
* 23 במרץ – מלחמת העולם הראשונה: הגרמנים מפציצים את פריז ממרחק של 130 ק"מ, באמצעות תותח-העל "תותח פריז"
* 12 באפריל – נערך בברלין אירוע הדאדא הראשון של תנועת הדאדא בגרמניה
* 13 באוקטובר – במהלך מלחמת העולם הראשונה, נפגע אדולף היטלר בעיניו מהתקפת גזים בריטית, וסיים למעשה את שירותו הצבאי. היטלר קיבל שני אותות הצטיינות על שירותו במהלך הלחימה
* 9 בנובמבר – קומוניסטים מלוקסמבורג מנסים לבצע הפיכה ולהכריז על הקמת רפובליקה סוציאליסטית. הניסיון נכשל והרפובליקה התקיימה במשך שעות מעטות
* 9 בנובמבר – קורט אייזנר מכריז על בוואריה כעל רפובליקה
* 9 בנובמבר – מתמוטט "הרייך השני" (אשר נוסד ב-1871) וקמה רפובליקת ויימאר

<gallery widths="180px" heights="120px" perrow="3">
קובץ:Bundesarchiv Bild 175-01448, Berlin, Reichskanzlei, Philipp Scheidemann.jpg|פיליפ שיידמן מכריז על רפובליקת ויימאר מחלון הרייכסטאג
</gallery>

== נולדו ==
* 23 בדצמבר – הלמוט שמידט, קנצלר גרמניה (נפטר ב-2015)

== נפטרו ==
6 בינואר – גאורג קנטור, מתמטיקאי גרמני.

== קישורים חיצוניים ==

*
פאוסטו פרווידינו

פאוסטו פרווידינו (באיטלקית: Fausto Paravidino, נולד ב-15 ביוני 1976 בפיימונט) הוא מחזאי, שחקן ובמאי איטלקי.

את ילדותו הוא עבר באלסנדריה. לאחר סיום בית הספר הוא עבר לג'נובה בה למד משחק. כבר בשנת 1996 כתב את המחזה הראשון Trinciapollo. בשנת 1999 הוא הצטלם בסרטו הראשון. 

בשנת 2004 הוא זכה בפרס עבור המחזה שכתב. בשנת 2005 פאוסטו פרווידינו לראשונ הביים סרט. הסרט הוצג בפסטיבל הסרטים של ונציה וזכה בפרס. בסרט זה ובסרטים נוסף השתתף ריקרדו סקאמרצ'ו, שבאותה התקופה היה סמל מין באיטליה.

מספר מחזות שלו הוצגו בצרפת ובגרמניה.

==קישורים חיצוניים==

קטגוריה:מחזאים איטלקים
קטגוריה:במאי קולנוע איטלקים
קטגוריה:שחקני קולנוע וטלוויזיה איטלקים
קטגוריה:איטלקים שנולדו ב-1976
אנטולי אלכסנדרוב

אנטולי אלכסנדרוב (ברוסית: Анатолий Петрович Александров; 13 בפברואר 1903 – 3 בפברואר 1994) היה פיזיקאי סובייטי. אלכסנדרוב היה נשיא האקדמיה הרוסית למדעים, וזכה לעיטורים ולפרסים רבים: הוא היה חתן פרס סטלין ארבע פעמים, עוטר תשע פעמים בעיטור לנין וזכה שלוש פעמים בתואר גיבור העמל הסוציאליסטי.

==ביוגרפיה==
אנטולי אלכסנדרוב נולד בעיירה הקטנה טאראשה בקרבת קייב, אז בתחומי האימפריה הרוסית, כיום באוקראינה, במשפחת שופט מקומי. במהלך מלחמת האזרחים ברוסיה לחם בשורות הצבא הלבן. בשנת 1920 הוא היה בין הכוחות שהגו על חצי האי קרים. בסופו של דבר הוא נשבה על ידי כוחות הצבא האדום. עם סיום הלחימה למד באוניברסיטת קייב. בשנת 1930 הוזמן על ידי אברם יופה לעבור ללנינגרד. תחילה הוא עסק במחקרים בתחום פיזיקת מצב מוצק. לפני תחילת מלחמת העולם השנייה ביחד עם איגור קורצ'טוב הוא פיתח שיטה להגנת אוניות ממוקשים מגנטיים. פיתוח זה היה בשימוש רחב בצי הסובייטי במהלך המלחמה.

בשנת 1931 אנטולי אלכסנדרוב התחתן וכעבור שנה נולד לו בן. הזוג התגרש לאחר זמן קצר, ובשנת 1933 אלכסנדרוב התחתן בשנית.

החל משנת 1943 היה פעיל בפיתוח פצצה גרעינית סובייטית. בפרויקט זה הוא היה סגנו של איגור קורצ'טוב. בשנים 1946–1955 היה מנהל מכון לבעיות פיזיקליות. באוקטובר 1953 הוא התקבל כחבר באקדמיה רוסית למדעים. בשנת 1955 אלכסנדרוב התמנה לסגנו של קורצ'טוב במכון לאנרגיה גרעינית ובשנת 1960 החליף אותו בראש המכון. במהלך עבודתו במכון לאנרגיה גרעינית הוא היה פעיל בקידום בניית שוברי קרח סובייטיות בעלי מערך אספקת כוח גרעינית. אלכסנדרוב גם תרם לפיתוח צי הצוללות הגרעיניות הסובייטי בהיותו מנהל מדעי של פיתוח הצוללות הגרעיניות מסדרת נובמבר. כמו כן הוא היה הראש המדעי של צוות שפיתח כור גרעיני מהדגם שהיה בשימוש בכור הגרעיני בצ'רנוביל.

בשנת 1960 הוא יזם והוביל בניית מתקן גדול לייצור הליום נוזלי. פיתוח זה אפשר למדענים סובייטים לקדם את המחקרים בתחום מוליכות על.

בשנת 1975 ועד לשנת 1986 היה נשיא האקדמיה הרוסית למדעים.

==אסון צ'רנוביל==
אלכסנדרוב היה בין ראשי המפתחים של כור גרעיני שהיה בשימוש בתחנה זו. בשנת 1975 התרחשה תקלה בכור מדגם זהה בתחנת כוח ליד לנינגרד. הוא התנגד ליישום המלצות וועדת חקירה שהוקמה לאחר התקלה. ייתכן שיישום המלצות היה מונע או מקל על השלכות האסון שהתרחש בצ'רנוביל. אלכסנדרוב תמך בגרסה רשמית של סיבת התקלה בצ'רנוביל שהטילה את האשמה על מפעילי המשמרת. יחד עם זאת, בשיחות פרטיות ציין שלאחר התקלה החיים שלו במדע הסתיימו.

==עיטורים==
בהיותו מדען בעל הישגים ופעיל בתחום ניהול המדע אלכסנדרוב זכה למספר רב של עיטורים:
* עיטור לנין - 9 פעמים (1945,1949,1953,1954,1956,1963,1975,1978,1983)
* עיטור מהפכת אוקטובר - 1971
* פרס סטלין - 4 פעמים (1942,1949,1951,1953),
* פרס לנין - 1959
* גיבור עמל הסוציאליסטי - 3 פעמים (1954,1960,1973)
* עיטור הדגל האדום של העמל - 1945

==קישורים חיצוניים==

* [http://famhist.ru/famhist/ap/0014b8b3.htm#00167d6f.htm קורות חיים מפורטים] 
* 

קטגוריה:פיזיקאים שעל שמם כוכב לכת מינורי
קטגוריה:פיזיקאים סובייטים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום של העמל
קטגוריה:זוכי פרס לנין
קטגוריה:מקבלי עיטור המלחמה הפטריוטית הגדולה
קטגוריה:שבויי צבא
קטגוריה:אנשי הצבא הלבן
קטגוריה:בוגרי אוניברסיטת קייב
קטגוריה:תוכנית הגרעין של ברית המועצות
קטגוריה:סובייטים שנולדו ב-1903
קטגוריה:סובייטים שנפטרו ב-1994
בלוק M.B. 200

בלוק M.B.200 (בצרפתית: Bloch M.B.200) היה מפציץ צרפתי משנות ה-30.

ה-M.B.200 היה מטוס דו מנועי בעל כנף גבוהה, וכני נסע מקובעים. מאז כניסתו לשירות ב-1934 נבנו יותר מ-200 מטוסים מסוג זה עבור חיל האוויר הצרפתי, ואחרים נמכרו לצ'כוסלובקיה. עם זאת, עד מהרה התיישן הדגם, ועם פרוץ מלחמת העולם השנייה נחשב לדגם שחלף זמנו.

ב-1932 פרסם חיל האוויר הצרפתי דרישה למפציץ לפעולה בשעות היום והלילה. ב-1933 הטיסה חברת בלוק הצרפתית את שלושת אבות הטיפוס הראשונים, וב-1934 הזמין חיל האוויר הצרפתי 30 מטוסים שסופקו לו עוד באותה השנה. המטוס יוצר גם על ידי חברות צרפתיות אחרות כברז'ה, לואר, אנריו, פוטז ו-SNCASO, ובסך הכל סופקו לצבא הצרפתי 208 מטוסים.

באמצע שנות ה-30 בחרה צ'כוסלובקיה במטוס לשימוש חיל האוויר שלה כחלק מתוכנית מודרניזציה. לאחר קבלת רישיון ייצרו מפעלים בצ'כוסלובקיה 124 מטוסים, שהיו כמעט זהים לדגם הצרפתי המקורי. עם כיבוש צ'כוסלובקיה על ידי הנאצים, עברו מספר מטוסים לשירות הלופטוואפה ואחרים סופקו לבולגריה.

במהלך מלחמת העולם השנייה נעשה במטוס שימוש מוגבל. השימוש העיקרי נעשה בו על ידי צבא צרפת של וישי במהלך המערכה בסוריה ובלבנון בשנת 1941, כאשר השתמשו בו להפצצת יום כנגד ספינות בריטיות.

== קישורים חיצוניים ==

קטגוריה:מטוסים צרפתיים במלחמת העולם השנייה
קטגוריה:מפציצים צרפתיים
לוקאש פישצ'ק

לוקאש פישצ'ק (בפולנית: Łukasz Piszczek; נולד ב-3 ביוני 1985) הוא כדורגלן פולני המשחק בעמדת המגן בקבוצת הכדורגל LKS Goczałkowice-Zdrój מהליגה הפולנית הרביעית. פישצ'ק שיחק במשך 11 שנים בנבחרת פולין בכדורגל, והשתתף עמה ביורו 2008, יורו 2012, יורו 2016 ומונדיאל 2018, שלאחריו פרש ממנה עם 66 הופעות ושלושה שערים.

==קריירה==
את תחילת דרכו התחיל פישצ'ק בקבוצת הנוער, גבארק זברז'ה אשר אליה הצטרף ב- כחלוץ. בעונת , זכה עמה פישצ'ק באליפות פולין לנערים. ב-, חתם פישצ'ק בהרטה ברלין. החל משנה זו ועד הולווה פישצ'ק לזגלביה לובין עמה זכה באליפות פולין בעונת .

עונתו האחרונה בה הושאל לזגלביה לובין הייתה עונת . ב-26 באפריל הבקיע פישצ'ק את שערו הראשון בקבוצה הרטה ברלין במשחק נגד הנובר 96. כתוצאה מניתוח שעבר בירך, פישצ'ק אינו שיחק משחקים רבים בעונת . בעונתו האחרונה בהרטה ברלין, עונת הפך פישצ'ק לשחקן הרכב בקבוצה.

ב-19 במאי חתם פישצ'ק על חוזה לשלוש שנים בבורוסיה דורטמונד כשחקן חופשי. ב-26 ביולי , האריך פישצ'ק את חוזהו במועדון בשלוש שנים נוספות, עד יוני .

==קריירה בינלאומית==
ב-2004, שיחק פישצ'ק בנבחרת פולין עד גיל 19, באליפות אירופה עד גיל 19 כחלוץ והיה למלך השערים של טורניר זה. את הופעתו הראשונה בנבחרת הלאומית של פולין בכדורגל שיחק פישצ'ק במשחק ידידות נגד אסטוניה ב-3 בפברואר 2007.

כמו כן, פישצ'ק לקח חלק במשחקיה של נבחרת פולין בכדורגל בטורנירי יורו 2008 ו-2012. ב-29 ביולי 2011, הוטלה על פישצ'ק השעיה של חצי שנה האוסרת לשחק בנבחרת פולין בכדורגל בזמן זה. לאחר ערעור, ההשעיה בוטלה בספטמבר 2011.

לאחר הכישלון של נבחרת פולין במונדיאל 2018, הודיע פישצ'ק על פרישה מהנבחרת.

==חייו האישיים==
פישצ'ק נשא את אווה ביוני 2009, בתם, שרה, נולדה ב-3 במרץ 2011.

==תארים==
גבארק זברז'ה:
* אליפות פולין לנערים (1): .

זגלביה לובין:
* אליפות ליגת העל הפולנית (1): .

בורוסיה דורטמונד:
* אליפות בונדסליגה (2): , .
* הגביע הגרמני (2): , 2020/2021

תארים אישיים:
* מלך השערים באליפות אירופה 2004 עד גיל 19.

== קישורים חיצוניים==

* [http://www.bvb.de/?%81%9D%5C%1B%E7%F4%9D%2Ao僔 דף השחקן], באתר הרשמי של בורוסיה דורטמונד

קטגוריה:כדורגלנים פולנים
קטגוריה:מגני כדורגל פולנים
קטגוריה:כדורגלני הרטה ברלין
קטגוריה:כדורגלני זגלבי לובין
קטגוריה:כדורגלני בורוסיה דורטמונד
קטגוריה:כדורגלני נבחרת פולין
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:פולנים שנולדו ב-1985
1920 בגרמניה

1920 בגרמניה הייתה השנה בה ציינה רפובליקת ויימאר 49 שנות לאום.
== הנהגה ==
ראש המדינה:
* פרידריך אברט

קאנצלר גרמניה:
* גוסטב באואר (עד ה-27 במרץ)
* הרמן מילר (מה-27 במרץ עד ה-6 ביוני)

== אירועים בולטים ==
* 13 במרץ – הפוטש של קאפ בגרמניה
* 31 במרץ – בסעיף 160 של חוזה ורסאי הוחלט על הגבלת הצבא הגרמני באופן משמעותי. 100 אלף חיילים גרמנים יכלול הצבא הגרמני בסך הכול

== נולדו ==
* 16 במרץ – טראודל יונגה, מזכירתו של אדולף היטלר (נפטרה ב-2002)

== נפטרו ==
* 14 ביוני – מקס ובר, סוציולוג ופילוסוף גרמני (נולד ב-1864)
* 20 באוקטובר – מקס ברוך, מוזיקאי גרמני (נולד ב-1838)

== קישורים חיצוניים ==

*
1922 בגרמניה

1922 בגרמניה הייתה השנה בה ציינה רפובליקת ויימאר 51 שנות לאום.
== הנהגה ==
ראש המדינה:
* פרידריך אברט

קאנצלר גרמניה:
* יוזף וירט (עד להתפטרותו ב-4 בנובמבר 1922)
* וילהלם קונו

== אירועים בולטים ==
* 16 באפריל – נחתם הסכם רפאלו בין גרמניה לרוסיה, שתי מדינות שנותרו מבודדות עם תום מלחמת העולם הראשונה

== נולדו ==
* 19 באפריל – אריך הרטמן, אייס גרמני במלחמת העולם השנייה (נפטר ב-1993)

== נפטרו ==
* 24 בינואר – נחמיה אנטון נובל, רב אורתודוקס מודרני, דרשן והוגה דעות יהודי גרמני (נולד ב-1871)
* 24 ביוני – ולטר רתנאו, שר החוץ של רפובליקת ויימאר, נרצח (נולד ב-1867)

== קישורים חיצוניים ==

*
אנה ונטורה

אנה (אנני) אברהם ונטורה (בבולגרית: Ана Аврам Вентура; 3 ביולי 1925, רוסה, ממלכת בולגריה – 22 בפברואר 1944, רוסה, ממלכת בולגריה) הייתה פרטיזנית יהודיה, חברת מכבי הצעיר ובהמשך המפלגה הקומוניסטית של בולגריה. לאחר פעולת חבלה במפעל "ז'יטי" אשר סיפק ציוד לצבא הגרמני פשטה המשטרה הבולגרית על דירת מסתור בה נמצאו חברי החולייה ובחילופי האש נהרגה ונטורה. מותה בקרב בטרם מלאו לה 19 שנים, הפך את ונטורה לאחד מסמליו הבולטים של המאבק החמוש נגד המשטר הפרו פאשיסטי בבולגריה והבליט את חלקן הגדול יחסית של הנשים אשר נטלו חלק במערכה זו, בבולגריה בכלל ובקרב נשות הקהילה היהודית בפרט.

==קורות חיים==
אנני ונטורה נולדה ברוסה לאברהם ורחל שהיו חברי התנועה הציונית. היא התחנכה בבית הספר היסודי היהודי בעיר והצטרפה לתנועת מכבי הצעיר. לאחר החלת החוק להגנת האומה הופסקה פעולתן של תנועות הנוער היהודיות וונטורה הצטרפה לתנועת הנוער של "ליגת הפועלים הבולגרית" אשר הייתה מסונפת למפלגה הקומוניסטית הבולגרית שבמחתרת. ב-1942, לאחר כניסת הגרמנים לבולגריה מתוקף ההסכם התלת-צדדי הצטרפה אנני ונטורה למחתרת הקומוניסטית החמושה אשר פעלה נגד מפעלים ומטרות הקשורות לצבא הגרמני ונטלה חלק במספר פעולות. בפברואר 1944 תקפו חברי המחתרת את מפעל "ז'יטי" אשר סיפק ציוד טכני לצבא הגרמני. לאחר הפעולה פשטה המשטרה הבולגרית על דירת מסתור בה נמצאו חברי חוליית החבלה. לפי גרסה אחת נהרגה ונטורה במהלך חילופי האש ולפי גרסה שנייה נורתה למוות בידי המשטרה עם הפריצה לדירה. לאחר תום מלחמת העולם השנייה, הוסב שם בית הספר היסודי היהודי בסופיה לבית הספר על שם "אנה ונטורה". המבנה נותר ברשות הקהילה היהודית עד 1958, עת הוחרם על ידי השלטון הקומוניסטי.

בשנת 1963 פורסם הספר "אנה ונטורה" אותו כתב הסופר והמשורר הבולגרי סאליס תג'ר. הספר יצא לאור בסופיה.

==ראו גם==
* יהדות רוסה

[[נר נשמה המנציח את אנני ונטורה אשר חולק בבתי הספר התיכוניים בישראל במסגרת אירועי יום השואה והגבורה 2014]]
==הערות שוליים==

ונטורה, אנני
ונטורה
קטגוריה:בולגרים שנהרגו במלחמת העולם השנייה
קטגוריה:פרטיזניות יהודיות
קטגוריה:לוחמי מחתרת יהודים בשואה
קטגוריה:אנשי מחתרת שנספו בשואה
קטגוריה:ילידות 1925
קטגוריה:בולגרים שנולדו ב-1925
קטגוריה:נפטרות ב-1944
קטגוריה:נפטרים ב-1944
מוניציפל פיטשט

מוניצ'יפל פיטשט (ברומנית: BCM Piteşti) היא קבוצת כדורסל רומנית מהעיר פיטשט. המתמודדת בליגה נציונלה. 

==היסטוריה==
בעונת 1999/00 זכתה הקבוצה זכתה הקבוצה באליפות רומניה. ובעונת 2000/01 החלה הקבוצה להשתתף בגביע קוראץ', אך הודחה בשלב המוקדמות, כשהפסידה לקבוצת שירוקי בסיכום שני מפגשים.

בעונת 2006/07 הגיעה הקבוצה עד לגמר הפלייאוף, והפסידה את האליפות לקבוצת אססופט פלוישט. 

בעונת 2011/12, הקבוצה הגיעה עד לגמר הגביע הרומני, וזכתה בו לראשונה בתולדותיה, לאחר ניצחון מול קבוצת אלבה טימישוארה 78-91. בעונת 2012/13 זכתה הקבוצה בסופרקאפ הרומני לאחר ניצחון בגמר מול האלופה אססופט פלוישט. בעונת 2012/13 השתתפה הקבוצה ביורוצ'לנג' ולא עברה את שלב הבתים.

הקבוצה מארחת באולם הספורט טריבל המכיל 2,000 מקומות ישיבה.

==תארים והישגים==
*הליגה הרומנית:
**אליפות (1): 2000
**מקום שני: 2007
*הגביע הרומני:
**זכייה (1): 2012
*הסופרקאפ הרומני:
**זכייה (1): 2013

==שחקני עבר==
* אנטון קוזרנובסקי

==קישורים חיצוניים==

* 

קטגוריה:קבוצות כדורסל רומניות
1926 בגרמניה

1926 בגרמניה הייתה השנה בה ציינה רפובליקת ויימאר 55 שנות לאום.
== הנהגה ==
ראש המדינה:
* פאול פון הינדנבורג

קאנצלר גרמניה:
* האנס לותר (עד ה-12 במאי 1926)
* וילהלם מרקס 

== אירועים בולטים ==
* 17 במאי – וילהלם מרקס ממונה לרייכסקאנצלר של רפובליקת ויימאר מטעם מפלגת המרכז הגרמנית

== נולדו ==
* 6 ביוני – קלאוס טנשטדט, מנצח גרמני (נפטר ב-1998)

== נפטרו ==
* 15 בספטמבר – רודולף אויקן, פילוסוף גרמני זוכה פרס נובל לספרות (נולד ב-1846)

== קישורים חיצוניים ==

*
איון (גאוגרפיה)

האיון [[רוקול באוקיינוס האטלנטי. מהמבודדים בעולם. התפרסם בכך שנעשו ניסיונות שהייה עליו.]]
איוֹן הוא אי קטן ביותר.

ישנם סוגים שונים של איונים:

# סלע – צורת נוף שבה בולט סלע מתוך הים. הסלע הוא לרוב לא מיושב ויש בו צמחייה מועטה.
# שרטונים – חלקי אי הבולטים מעל לפני הים ונחשבים איונים.
# סטאקים – נוצרים כאשר כף עובר בליה ומותיר אחריו שטח יבשה המנותק מן הכף.
# אי מועדי – אי אשר מוקף מכל צדדיו מים רק בעת גאות.
# אי נהר – אי שנמצא בתחומי נהר.

==ראו גם==
* קי

==קישורים חיצוניים==

קטגוריה:איים לפי סוג
1919 בגרמניה

1919 בגרמניה הייתה השנה בה ציינה הקיסרות הגרמנית 48 שנות לאום.

== הנהגה ==
ראש המדינה:
* פרידריך אברט

קאנצלר גרמניה:
* פרידריך אברט (עד ה-13 בפברואר)
* פיליפ שיידמן (עד ה-20 ביוני)
* גוסטב באואר (מ-20 ביוני)

== אירועים בולטים ==
* 5 בינואר – נוסדה מפלגת הפועלים הגרמנית, שמאוחר יותר תהפוך למפלגה הנאצית
* 15 בינואר – רוזה לוקסמבורג וקרל ליבקנכט מוצאים להורג
* 20 ביוני – פיליפ שיידמן מתפטר תוך כדי שהוא מוחה על חוזה ורסאי
* 28 ביוני – נחתם חוזה ורסאי, המסיים את מלחמת העולם הראשונה
* 31 ביולי – האספה הלאומית הגרמנית מאמצת את חוקת ויימאר (נכנסה לתוקף ב-11 באוגוסט)
* 11 באוגוסט – חוקת רפובליקת ויימאר נכנסת לתוקף

== נולדו ==
6 בנובמבר – כריסטוף פרובסט, חבר בקבוצת הוורד הלבן ומתנגד למשטר הנאצי

== נפטרו ==
* 15 בינואר – קרל ליבקנכט, מהפכן גרמני (נולד ב-1871)
* 15 בינואר - רוזה לוקסמבורג, מהפכנית יהודיה פולנייה-גרמנייה (נולדה ב-1871)
* 21 בפברואר – קורט אייזנר, מדינאי יהודי-גרמני (נרצח) (נולד ב-1867)

== קישורים חיצוניים ==

*
רודולף לאבאן

רודולף לאבאן
רודולף לאבאן או רודולף פון לאבאן (Rudolf von Laban; 15 בדצמבר 1879 – 1 ביולי 1958) היה רקדן, כוריאוגרף ותאורטיקן הונגרי בתחום הריקוד, יליד סלובקיה, מחלוצי הריקוד המודרני באירופה, שפעל בגרמניה, שווייץ ואנגליה. עבודתו הניחה את היסודות לשיטת "ניתוח תנועה לאבאן" לתיאור ופירוש תנועה אנושית. הוא תרם גם לפיתוחים נוספים בשיטות הסמלה של תנועות ריקוד וניתוחן.

==ביוגרפיה==
נולד ב-1879 בעיר פוז'ון (ברטיסלבה), אז בממלכת הונגריה שהייתה חלק מאימפריה האוסטרו הונגרית, כיום בירת סלובקיה, למשפחה אריסטוקרטית. אביו היה פילדמרשל בצבא האוסטרו-הונגרי.

בצעירותו עסק לאבאן בציור. למד אדריכלות בפריז, בה שהה 8 שנים, ועבד בציור קריקטורות לעיתונים. בתקופה זו החל להתעניין ביחסים שבין הגוף האנושי והמרחב הסובב אותו. ב-1909 עבר למינכן, גרמניה, והחל לעסוק במחול וכוריאוגרפיה. ב-1915 פתח בציריך שבשווייץ בית ספר למחול וכוריאוגרפיה, ובהמשך נפתחו סניפים גם באיטליה, צרפת, גרמניה ועוד; עד אמצע שנות ה-20 נפתחו 25 בתי ספר של לאבאן ברחבי אירופה.

במקביל לעבודתו האומנותית, חקר לאבאן את התנועה האנושית ואת המוטיבציה הרגשית-מחשבתית המנחה אותה. הוא הרצה על בסיס מחקריו ופיתח תאוריות על התנועה. בתקופה זו פגש גם את הפסיכואנליטיקאי קרל גוסטב יונג, והם הושפעו זה מזה בתאוריות על התנועה האקספרסיבית והרגשות הלא-מודעים המובעים דרכה. לאבאן פיתח את רעיון "כתיבת התנועה" (Dance notation), אותו פרסם ב-1928. שיטה זו נקראת כיום על שמו, "Labanotation".

בשנים 1930–1936 כיהן בתפקידי ניהול שונים בתיאטראות הלאומיים של גרמניה. ב-1937 קיבל אישור מהנאצים ששלטו בגרמניה לבקר בצרפת, ומשם נמלט לבריטניה. שם עזב את העבודה האמנותית והתרכז בהוראה ובמחקר. ב-1945 הקים עם ליסה אולמן את "Laban Art of Movement Guild", וב-1946 הוקם "הסטודיו לאמנות התנועה" במנצ'סטר. ב-1947 פורסם ספרו "Effort", על מאמצי תנועה.

בשנותיו האחרונות עסק בחקר התנועה כהתנהגות, ובצרכי התנועה של עובדי תעשייה וכן של מטופלים פסיכיאטריים. מחקריו תרמו רבות לפיתוח יסודות הטיפול בתנועה.

==ניתוח תנועה לאבאן==
רקדנים בבית ספר לריקוד לאבאן ב[[ברלין, 1929]]

לאבאן טען כי ניתוח תנועה (כתב מחול) הוא: 

על בסיס התאוריות של לאבאן פותח "ניתוח תנועה לאבאן". ניתוח זה נעשה בלי קשר לסגנון או שיטת תנועה מסוימת (כגון יוגה, בלט, מחול מודרני, אמנויות לחימה ועוד), ולכן ניתן לבחון באמצעותו כל אחד מתחומי התנועה המגוונים. נקודת המוצא של לאבאן היא כי התנועה מייצרת ומבטאת את הצד המנטלי והרגשי של האדם. לטענתו, בין הגוף והנפש ישנם יחסים דו כיווניים: לתנועה ישנה השפעה על הגוף, הדעת והנפש, ובו זמנית היא גם מבטאת צדדים אלו. הנחה זו היא שהפכה את ניתוח תנועה לאבאן לגוף ידע רלוונטי בתחומי הנפש, תחומי הגוף ותחומי אמנות רבים.

==קישורים חיצוניים==

* [http://www.limsonline.org/about-lims-rudolf-laban רודולף לאבאן], באתר Laban/Bartenieff Institute of Movement Studies
* [http://www.trinitylaban.ac.uk/about-us/our-history/rudolf-laban רודולף לאבאן], באתר Trinity Laban
* 
* 

קטגוריה:רקדנים
קטגוריה:כוריאוגרפים
קטגוריה:טיפול באמצעות אמנויות

קטגוריה:ילידי 1879
קטגוריה:הונגרים שנפטרו ב-1958
1888 בגרמניה

1888 בגרמניה הייתה השנה בה ציינה הקיסרות הגרמנית 17 שנות לאום.

== הנהגה ==
ראש המדינה:
* וילהלם הראשון, קיסר גרמניה (עד למותו ב-9 במרץ)
* פרידריך השלישי, קיסר גרמניה (מה-9 במרץ עד למותו ב-15 ביוני)
* וילהלם השני, קיסר גרמניה (מה-15 ביוני)

קאנצלר גרמניה:
* אוטו פון ביסמרק

== אירועים בולטים ==

* שנת שלושת הקיסרים

== נולדו ==
* 17 בפברואר – אוטו שטרן, פיזיקאי יהודי גרמני, זוכה פרס נובל לפיזיקה (נפטר ב-1969)
* 17 ביוני – היינץ גודריאן, גנרל נאצי, ממייסדי טקטיקת הבליצקריג (נפטר ב-1954)
* 4 באוקטובר – גנרל פרידריך אולבריכט, איש צבא גרמני, מראשי קשר העשרים ביולי לרציחתו של אדולף היטלר (הוצא להורג ב-1944)
* 28 בדצמבר – פרידריך וילהלם מורנאו, במאי קולנוע גרמני (נפטר ב-1931)

== נפטרו ==
* 9 במרץ – וילהלם הראשון, מלך פרוסיה וקיסר האימפריה הגרמנית (נולד ב-1797)
* 15 ביוני – פרידריך השלישי, קיסר גרמניה ומלך פרוסיה (נולד ב-1831)
* 24 באוגוסט – רודולף קלאוזיוס, פיזיקאי ומתמטיקאי גרמני (נולד ב-1822)
* 23 בדצמבר – לורנס אוליפנט, דיפלומט בריטי שהגה את התוכנית ליישוב יהודים בארץ ישראל (נולד ב-1829)

== קישורים חיצוניים ==

*